
CONSILIUL JUDEŢEAN
H O T Ă R Â R E

privind actualizarea componenţei comisiei de evaluare a 
persoanelor adulte cu handicap, organ de specialitate al 
Consiliului Judeţean Bistriţa-Năsăud
Consiliul Judeţean Bistriţa-Năsăud,
 întrunit în şedinţă ordinară, în prezenţa domnului preşedinte şi a 16 consilieri judeţeni;

Având în vedere:

- expunerea de motive a Vicepreşedintelui Consiliului Judeţean Bistriţa-Năsăud nr. I/284 din 28.02.2013;
- raportul comun nr. IA/436 din 28.02.2013 al Direcţiei administraţie locală şi al Direcţiei economice;

- adresa nr. 338/09.01.2013 a Direcţiei Generale de Asistenţă Socială şi Protecţia Copilului Bistriţa-Năsăud, înregistrată cu nr. I/284 din 10.01.2013;

- adresa nr. 1124/14.01.2013 a Direcţiei Generale de Asistenţă Socială şi Protecţia Copilului Bistriţa-Năsăud, înregistrată cu nr. I/436 din 15.01.2013;

        - prevederile art. 85, alin.(4)-(9) din Legea nr. 448/2006 privind protecţia şi promovarea persoanelor cu handicap, republicată cu modificările şi completările ulterioare;

         - prevederile art. 1 şi 8 din Anexa nr. 1  a Hotărârii Guvernului României nr. 430/2008 pentru  aprobarea Metodologiei privind organizarea si functionarea comisiei de evaluare a persoanelor adulte cu handicap, cu modificările şi completările ulterioare;

 - prevederile Hotărârii Consiliului Judeţean Bistriţa-Năsăud nr. 34 din 29.04.2008 privind stabilirea componenţei Comisiei de evaluare a persoanelor cu handicap pentru adulţi;

 - prevederile Hotărârii Consiliului Judeţean Bistriţa-Năsăud nr. 1 din 28.01.2010 privind numirea preşedintelui Comisiei de evaluare a persoanelor cu handicap pentru adulţi;

        - prevederile Hotărârii Consiliului Judeţean Bistriţa-Năsăud nr. 90/2012 privind aprobarea reorganizării, organigramei şi statului de functii a Direcţiei Generale de Asistenţă Socială şi Protecţia Copilului Bistriţa-Năsăud;

- prevederile Dispoziţiei Preşedintelui Consiliului Judeţean Bistriţa-Năsăud nr. 81 din 12.04.2012 privind numirea unui membru în Comisia de evaluare a persoanelor cu handicap pentru adulţi;


- procesul-verbal nr. 1563 din 17.01.2013 al Direcţiei Generale de Asistenţă Socială şi Protecţia Copilului Bistriţa-Năsăud privind stabilirea modalităţii de desemnare a reprezentantului organizaţiilor nonguvernamentale din judeţul Bistriţa-Năsăud în comisia de evaluare a persoanelor adulte cu handicap;
-  raportul  nr. IC/2466/06.03.2013 al Comisiei de administraţie;
-  raportul  nr. IC/2465/06.03.2013 al Comisiei de cultură;

-  raportul  nr. IC/2392/06.03.2013 al Comisiei economice.
          În temeiul dispoziţiilor art. 91 alin.(1) lit. d şi art. 97 din Legea nr. 215 privind administraţia publică locală, republicată, cu modificările şi completările ulterioare,
H O T Ă R Ă Ş T E:
Art.1.  Se actualizează componenţa Comisiei de evaluare a persoanelor adulte cu handicap, organ de specialitate al Consiliului Judeţean Bistriţa-Năsăud fără personalitate juridică, după cum urmează:
Preşedinte: 
- Doamna  Mastan Mihaela-Vera, medic specialist în cadrul Compartimentului violenţa în familie şi marginalizare socială al Direcţiei Generale de Asistenţă Socială şi Protecţia Copilului Bistriţa-Năsăud;
Membri:

- Doamna Ernst Corina - reprezentant al Direcţiei de Sănătate Publică a judeţului Bistriţa Năsăud;
- Reprezentantul organizaţiei nonguvernamentale nominalizat de organizaţiile nonguvernamentale reprezentative la nivelul judeţului Bistriţa-Năsăud;
- Doamna Cîndea Ana-Maria - psiholog, şeful Centrului de recuperare şi reabilitare neuropsihiatrică pentru adulţi Beclean, judeţul Bistriţa-Năsăud;
- Doamna Andreica Crina-Iuliana -asistent social, director general adjunct al Direcţiei Generale de Asistenţă Socială şi Protecţia Copilului Bistriţa-Năsăud.
Art.2. Reprezentarea organizaţiilor nonguvernamentale din judeţul Bistriţa-Năsăud se va face în ordinea stabilită prin procesul-verbal nr. 1563 din 17.01.2013 al Direcţiei Generale de Asistenţă Socială şi Protecţia Copilului Bistriţa-Năsăud privind stabilirea modalităţii de desemnare reprezentantului organizaţiilor nonguvernamentale din judeţul Bistriţa-Năsăud în Comisia de evaluare a persoanelor adulte cu handicap.
Art.3. Membrii comisiei beneficiază de o indemnizaţie de şedinţă echivalentă cu  1% din indemnizaţia preşedintelui consiliului judeţean, care se suportă din bugetul Consiliului Judeţean Bistriţa-Năsăud.
Art.4. Comisia îşi desfăşoară activitatea la sediul Direcţiei Generale de Asistenţă Socială şi Protecţia Copilului Bistriţa-Năsăud din municipiul Bistriţa, strada Sucevei nr. 1-3. Secretariatul comisiei se asigură de către Direcţia Generală de Asistenţă Socială şi Protecţia Copilului Bistriţa-Năsăud, prin grija Compartimentului secretariatul comisiei pentru protecţia copilului şi al Comisiei de evaluare a persoanelor adulte cu handicap.
Art.5. Începând cu data comunicării prezentei hotărâri se abrogă Hotărârea Consiliului Judeţean Bistriţa-Năsăud nr. 34/29.04.2008 privind stabilirea componenţei Comisiei de evaluare a persoanelor cu handicap pentru adulţi, Hotărârea Consiliului Judeţean Bistriţa-Năsăud nr. 1/28.01.2010 privind numirea preşedintelui Comisiei de evaluare a persoanelor cu handicap pentru adulţi precum şi orice alte dispoziţii contrare.

Art.6. Prezenta hotărâre s-a adoptat cu un număr de 17 voturi « pentru ».

Art.7. Cu ducerea la îndeplinire a prevederilor prezentei hotărâri se încredinţează Comisia de evaluare a persoanelor adulte cu handicap prevăzută la art. 1 şi Direcţia Generală de Asistenţă Socială şi Protecţia Copilului Bistriţa-Năsăud. 

Art.8. Prezenta hotărâre se comunică de către Serviciul  comunicare, relaţii publice şi relaţii externe al Direcţiei administraţie locală cu:

· membrii Comisiei de evaluare a persoanelor adulte cu handicap nominalizaţi la art. 1;
· Direcţia administraţie locală;

· Direcţia economică;
· Direcţia Generală de Asistenţă Socială şi Protecţia Copilului Bistriţa-
  Năsăud;
· Centrul de recuperare şi reabilitare neuropsihiatrică pentru adulţi
  Beclean, judeţul Bistriţa-Năsăud;
· Direcţia de Sănătate Publică a judeţului Bistriţa-Năsăud;
· Doamna Szolloşi Melinda, psiholog în cadrul Direcţiei Generale de
  Asistenţă Socială şi Protecţia Copilului Bistriţa-Năsăud;
· Doamna Ababi Olimpia, asistent social în cadrul Direcţiei Generale de 
  Asistenţă Socială şi Protecţia Copilului Bistriţa-Năsăud;
· Instituţia Prefectului judeţul Bistriţa-Năsăud.

PREŞEDINTE,

Emil Radu-Moldovan
          




Contrasemnează:





        

SECRETAR AL JUDEŢULUI,

  Iosif Redl

Din 06.03.2013

